Ploceidae

A dos **ploceidos** (*Ploceidae*) é unha  familia de ave da orde dos paseriformes, suborde dos oscines, infraorde dos paséridos e superfamilia dos paseroideos.

Porén, nas clasificacións máis recentes, o dos ploceido é un clado  no que se exclúe a algunhas aves que historicamente foron situadas na familia, como algúns dos pardais, pero que inclúe a subfamilia monotípica dos *Amblyospizinae*. Crese que a familia orixinouse a mediados do mioceno.

Todas as especies dos ploceidos son propias do Vello Mundo, e a maioría habitan na África subsahariana, aínda que algunhas viven en zonas da Asia tropical e en Australia. Unhas poucas foron introducidas fóra da súa área de distribución orixinaria.

## Taxonomía 
### Descrición 
A familia dos ploceidos foi descrita en 1838 polo zoólogo sueco Carl Jakob Sundevall, na páxina 74 do seu traballo "Ornithologiskt system", publicado en *Kongliga Svenska Vetenskapsakademiens Handlingar*: 43–130, baixo o nome de Ploceïdes. 

### Nomes vulgares 
Moitas das súas especies deben o seu nome vulgar en castelán, *tejedores* (tecedores), e o o inglés de *weavers* (tecedores), aos seus niños entretecidos (os máis elaborados que os de ningunha outra ave). Os autores de fala inglesa dividen os xéneros da familia nos grupos de *buffalo weavers* (tecedores dos búfalos), *sparrow weavers* (tecedores pardais), *typical weavers* (tecedores típicos) e *widow weavers* (tecedores viúvas).

### Xéneros 
A maioría dos autores recoñecen na actualidade os seguintes 11 xéneros:

A maioría das especies tecen niños que teñen entradas estreitas, que se dirixen cara a abaixo. Os *tecedores* son paxaros gregarios que a miúdo crían en colonias. Constrúen os seus niños xuntos, moitas veces varios nunha rama. Usualmente son os machos os que tecen o niño, e o utilizan como unha forma de exhibición para seduciren ás femias. As colonias poden encontrarse cerca de corpos de auga. 

## Distribución e hábitat 
Como quedou dito, son paxaros do Vello Mundo, a maioría habitantes da África subsahariana, aínda que algunhas viven en zonas da Asia tropical e en Australia.

As súas colonias pódense atopar frecuentemente preto de corpos de auga.

## Comportamento e ecoloxía 
Aínda que os *tecedores* noméase así polos seus niños elaboradamente tecidos, como vimos máis arriba, algúns son notábeis polos seus hábitos de nidificación parasitos selectivos.

## Relacións cos humanos 
Os ploceidos son aidoito causantes de danos á agricultura, notoriamente a especie *Quelea quelea*, que ten a fama de ser a ave máis numerosa do mundo.

## Galería 

Under Construction - Weaver Bird.jpg|Un niño nas primeiras fases de construción
Sporopipes squamifrons 1838.jpg|*Sporopipes* adulto no seu niño esférico de céspede, colocado nun arbusto
Nids de Plocepasser mahali (Namibie) (3).jpg|Niño de *Plocepasser* en Namibia. 
2010-09-25 09-03-47 Namibia Hardap Isabis.jpg|Niños comunais de *Philetairus* en Namibia central
Pseudonigrita-arnaudi-Nest.JPG|Niño de *Pseudonigrita* en Kenya, coa entrada debaixo
Black-breasted Weaver Ploceus benghalensis by Dr. Raju Kasambe 03.jpg|Niño de *Ploceus benghalensis* suspendido na herba, na India
Ploceidae.jpg|*Ploceus philippinus* no seu niño inacabado, no norte da India
Nests_in_Palmyra_Palm_tree.jpg|Niños dunha colonia de *Ploceus philippinus* suspendidos nunha palmeira, na India
Red-billed Quelea (Quelea quelea) (6041539514).jpg|Macho de *Quelea* no niño escondido nun arbusto espiñnto de *Senegalia nigrescens*
Euplectes orix -Pretoria, South Africa -male weaving nest-8 (1).jpg|*Euplectes orix* construíndo un niño en canas, en Suráfrica
Weaver bird nests at Ifaty (3445328641).jpg|Niños dunha colonia de *Ploceus sakalava*, en Madagascar
GambiaGeorgeTown043 (12249665914).jpg|Niños esféricos de *Ploceus cucullatus* suspendidos nunha palmeira, na Árica Occidental
Tisserin Etosha.jpg|Un macho de *Ploceus velatus* construíndo o seu niño, en Namibia

## Notas 
## Véxase tamén 
### Bibliografía 
* Craig, Adrian (2010): "Family Ploceidae (Weavers)". En del Hoyo, J.; Elliott, A. & Christie, D. A. *Handbook of the Birds of the World 15*. Barcelona: Lynx Edicions. ISBN 978-84-9655-368-2.
* del Hoyo, J.; Collar, N. J.; Christie, D. A.; Elliott, A., Fishpool, L. D. C.; Boesman, P. & Kirwan, G. M. (2016): *HBW and BirdLife International Illustrated Checklist of the Birds of the World. Volume 2: Passerines*. Barcelona / Cambridge, UK: Lynx Edicions / BirdLife International. ISBN 978-84-9655-398-9.
* Fry, C. H. & Keith, S. (2004): *The birds of Africa. Volume VII*. Londres, Reino Unido: Christopher Helm. ISBN  978-0-7136-6531-4.
* VV. AA. (1986): *Enciclopedia Natura de los Animales. Volume 4. Aves*, Barelona: Editorial Orbis, S. A. ISBN 84-7634-433-5, pp. 424 – 427.
* Williams, John G. & Arlott, Norman (1985): *A Field Guide to the Birds of East Afica*. Londres, Reino Unido: Collins. ISBN 0-0021-9172-2, pp. 363-373.

### Outros artigos 
* Paseriformes

### Ligazóns externas 
* Weavers And Relatives. Ploceidae na EOL.
* BirdLife Especies. Relación de todas as especies da familia.